เกลาดีโอ กัสตัญโญลี
ประวัติมวยปล้ำอาชีพ > ดับเบิลยูดับเบิลยูอี (2011–2022)

ในเดือนกันยายน 2011 เขาได้เซ็นสัญญากับWWEโดยใช้นามซีซาโร ร่วมฝึกกับค่ายพัฒนาทักษะของWWEอย่างFCW ก่อนเปิดตัวในสแมคดาวน์เดือนเมษายน 2012 ขึ้นปล้ำแมตช์แรกชนะไทสัน คิดไปได้ ก่อนจะแพ้ครั้งแรกให้คริสเตียน ในซัมเมอร์สแลม (2012)ได้คว้าแชมป์ยูเอสจากซานติโน มาเรลลาเป็นเส้นแรกในWWE หลังจากที่ครองมาได้เป็นเวลาถึง 239 วันก็เสียแชมป์ให้โคฟี คิงส์ตันในรอว์ 15 เมษายน 2013 ต่อมาในเดือนมิถุนายนก็ได้เข้ากลุ่มเดอะเรียลอเมริกันส์โดยร่วมทีมกับแจ็ก สแวกเกอร์และมีเซบ โคลเตอร์เป็นผู้จัดการทีม ซีซาโรได้ร่วมชิงแชมป์โลกเฮฟวี่เวท WWEในอิลิมิเนชั่น แชมเบอร์ (2014)แต่ไม่ได้แชมป์ ในเรสเซิลเมเนีย ครั้งที่ 30หลังจากที่เรียลอเมริกันส์ไม่สามารถคว้าแชมป์แท็กทีม WWEได้ สแวกเกอร์ไม่พอใจและจะจับซีซาโรใส่ Patriot Lock แต่โคลเตอร์มาห้ามไว้และให้ทั้งคู่จับมือกัน แต่ซีซาโรก็จับสแวกเกอร์ใส่ Giant Swing คืนเดียวกันซีซาโรได้เป็นผู้ชนะถ้วยรางวัล André the Giant Memorial Battle Royal คนแรกโดยการยกบิ๊กโชว์ทุ่มลงจากเวที
ในรอว์คืนถัดมาหลังจากเรสเซิลเมเนีย 7 เมษายน ซีซาโรออกมาพร้อมกับโคลเตอร์ โดยโคลเตอร์พูดชื่นชมซีซาโรต่างๆนาๆ แต่แล้วซีซาโรกลับบอกว่าเขาไม่ใช่เด็กของโคลเตอร์ แต่เป็นเด็กของพอล เฮย์แมนต่างหาก!! จากนั้นสแวกเกอร์ก็มาอัดซีซาโรและทำลายถ้วยรางวัล ทั้งคู่จึงมีแมตช์กันโดยซีซาโรชนะเคาค์เอาต์ หลังจากนั้นซีซาโรก็ได้รับการผลักดันอย่างต่อเนื่องโดยการชนะ3เส้าคัดออกในเอ็กซ์ตรีมรูลส์ (2014) ได้ร่วมชิงแชมป์โลกไต่บันได 8 คนในมันนีอินเดอะแบงก์ (2014) แต่หลังจากนั้นบทของเขาก็โดนดรอปลงอย่างไม่ทราบสาเหตุ โดยทาง WON ได้หยิบบทสัมภาษณ์นึงของเขากับสื่ออังกฤษด้วยความเชื่อว่าน่าจะเป็นสาเหตุที่ทำให้เขาถูกลงโทษดังนี้: "มันคือยุคใหม่ มันคือรุ่นใหม่ มันสนุกมากที่ได้ดูสิ่งเหล่านี้เพราะมันคือสิ่งที่สดใหม่ ผมเบื่อแล้วที่จะต้องดูจอห์น ซีนาเจอกับแรนดี ออร์ตันหลายร้อยครั้ง มันยอดเยี่ยมที่เรามีสิ่งใหม่ๆ มีเด็กรุ่นใหม่ที่สามารถออกมาสร้างแมตช์ที่ยอดเยี่ยมสมบูรณ์แบบได้ แถมยังสดใหม่ น่าตื่นเต้น และน่าดูสำหรับแฟนๆด้วย"
ในปลายปี 2014 ซีซาโรได้มาร่วมทีมกับไทสัน คิด ในฟาสต์เลน (2015)ทั้งคู่ก็ได้คว้าแชมป์แท็กทีมร่วมกันจากการชนะดิอูโซส์(จิมมี และเจย์ อูโซ) ในเอ็กซ์ตรีมรูลส์ (2015)เสียแชมป์ให้เดอะนิวเดย์หลังจากครองเป็นเวลา 9 สัปดาห์ เดือนมิถุนายนไทสัน คิดได้รับบาดเจ็บที่คอจนต้องหยุดปล้ำ ทำให้ซีซาโรกลับมาปล้ำเดี่ยวและเป็นฝ่ายธรรมะ เดือนพฤศจิกายนซีซาโรได้รับบาดเจ็บที่ไหล่ซ้ายทำให้ต้องพักปล้ำ เดือนธันวาคมได้รับรางวัลสแลมมีอะวอร์ดสุดยอดแมตช์ชิงแชมป์ยูเอสกับจอห์น ซีนา ซีซาโรได้กลับมาในรอว์หลังเรสเซิลเมเนีย ครั้งที่ 32โดยร่วมปล้ำสี่เส้าหาผู้ท้าชิงแชมป์โลกแต่แพ้ สัปดาห์ต่อมาชนะเควิน โอเวนส์ได้สิทธิ์ชิงแชมป์อินเตอร์คอนติเนนทัลกับเดอะมิซในเพย์แบ็ก (2016)แต่ก็ไม่ได้แชมป์ ในเอ็กซ์ตรีมรูลส์ (2016)ได้ปล้ำสี่เส้าชิงแชมป์อินเตอร์แต่มิซป้องกันได้ คืนต่อมาได้ชนะมิซในการชิงสิทธิ์เข้าร่วมมันนีอินเดอะแบงก์ ทำให้ซีซาโรได้ชิงแชมป์อินเตอร์กับมิซแต่ก็ไม่ได้แชมป์ ในมันนีอินเดอะแบงก์ (2016)ไม่สามารถคว้ากระเป๋าได้
19 กรกฎาคม 2016 ซีซาโรได้ถูกดราฟท์ไปอยู่รอว์ ในเดือนสิงหาคม ผู้จัดการทั่วไปของรอว์ มิค โฟลีย์ ได้จัดแมตช์ให้สู้กับเชมัสแบบ Best of 7 Series ชนะ 4 ใน 7 ผู้ชนะจะได้สิทธิ์ชิงแชมป์ในโอกาสต่อไป ทั้งคู่ผลัดกันแพ้-ชนะจนคะแนนเสมอกัน 3-3 ทำให้ต้องตัดสินกันยกที่7ในแคลชออฟแชมเปียนส์ (2016)แต่จบแบบไม่มีผลตัดสิน คืนต่อมาโฟลีย์สั่งให้ทั้งคู่ร่วมทีมกันชิงแชมป์รอว์แท็กทีม WWE จนสามารถคว้าแชมป์ร่วมกันสมัยแรกได้จากเดอะนิวเดย์ในโรดบล็อก: เอ็นด์ออฟเดอะไลน์ก่อนเสียให้แกลโลส์และแอนเดอร์สันหลังจากครองร่วมกันเพียงเดือนกว่า ต่อมาทั้งคู่ก็ได้เป็นฝ่ายอธรรมตั้งฉายาทีมเดอะบาร์และก็คว้าแชมป์รอว์แท็กทีมร่วมกันถึง4สมัย(5สมัยของซีซาโร) ในเดือนเมษายน 2018 เดอะบาร์ได้ย้ายมาสังกัดสแมคดาวน์จากผล Superstar Shake-up และได้คว้าแชมป์สแมคดาวน์แท็กทีม WWE ในเดือนเมษายน 2019 จากการที่เชมัสบาดเจ็บทำให้เดอะบาร์ต้องแยกทีม และซีซาโรก็ย้ายมาปล้ำเดี่ยวที่รอว์จากผล Shake-up
ในปลายปี 2019 ซีซาโรได้ถูกดราฟท์ย้ายกลับมาสแมคดาวน์ และร่วมกลุ่มกับแซมี เซย์นและชินซูเกะ นากามูระ และยังได้แชมป์สแมคดาวน์แท็กทีมร่วมกับนากามูระ ในปี 2021 ซีซาโรได้แยกมาเป็นสตาร์เดี่ยวเป็นฝ่ายธรรมะ และมีแมตช์เดี่ยวครั้งแรกอย่างเป็นทางการในเรสเซิลเมเนีย ครั้งที่ 37สามารถเอาชนะเซท รอลลินส์ไปได้ ในศึก WrestleMania Backlash ได้โอกาสชิงแชมป์ยูนิเวอร์แซล WWE กับโรแมน เรนส์ในคู่เอกและเป็นการปล้ำเดี่ยวชิงแชมป์โลกครั้งแรกของซีซาโรแต่ไม่สามารถคว้ามาได้ ในเดือนกุมภาพันธ์ 2022 ซีซาโรได้หมดสัญญากับ WWE หลังจากไม่สามารถตกลงข้อเสนอสัญญากันได้ ทำให้ซีซาโรเป็นนักมวยปล้ำอิสระทันทีโดยไม่มีข้อผูกมัดห้ามปล้ำที่อื่น 90 วัน